Charlotte de Bournon

Charlotte de Bournon (Metz, 1753ko otsailaren 14a – La Chapelle-en-Serval, 1842ko abuztuaren 4a) frantziar idazlea izan zen. 40 eleberri inguru idatzi zituen 1780-1826 urteetan.

 Bizitza 
Jacques de Bournonen alaba, Charlotte de Bournon Metzen jaio zen, Trois-Évêchés eskualdean, 1753ko otsailaren 14an. Jacques Louis de Bournon neba nagusia mineralogiara dedikatu zen bitartean, Charlotteri literaturarekiko interesa piztu zitzaion. 1769ko martxoaren 7an, Charlotte de Bournon Jean-Étienne Malarmé militarrarekin ezkondu zen.

1778an, Ameriketako Estatu Batuen Independentzia Gerran, Estatu Batuetara joan zen senarrarekin batera. Geroago bidaia honek bere hirugarren eleberria, Le Fripon parvenu, inspiratu zuen.

1780az geroztik, idazteari ekin zion eta eleberriak aldizka plazaratu zituen. 1782an, Henri-Alexis Cahaisserekin elkarlanean, Le Fripon parvenu, ou Histoire du sieur Delzenne liburua idatzi zuen, 1780ko maiatzaren 3tik ekainaren 28ra Bastillara eraman zuena. Ondasuna galdu zuenean, 1783an Benjamin Franklini laguntza eskatu zion.

Iraultza eta Inperio garaian, idazten jarraitu zuen, eta 1826ra arte liburuak kaleratu zituen.

Charlotte Bournon-Malarmé 1842ko abuztuaren 4an hil zen La Chapelle-en-Servalen, Oise departamenduan.

 Lan hautatuak 
Charlotte Bournon-Malarmé idazle oparoa zen eta berrogei eleberri inguru idatzi zituen. Gehienak Londresen argitaratu ziren.

 Erreferentziak 

 Kanpo estekak 

Kategoria:XVIII. mendeko emakume idazleak
Kategoria:XVIII. mendeko Frantziako idazleak
Kategoria:XIX. mendeko emakume idazleak
Kategoria:XIX. mendeko Frantziako idazleak
Kategoria:Emakume eleberrigileak
Kategoria:Frantziako eleberrigileak
Kategoria:Frantsesezko idazleak
Kategoria:Frantziako preso eta atxilotuak